
26 Φεβρουάριου 2019 


ΤΕΥΧΟΣ ΔΕΥΤΕΡΟ 


Αρ 


. Φύλλου 613 


ΑΠΟΦΑΣΕΙΣ 

Αριθμ. 586/35408 

Τροποποίηση της 609/16822/14-02-2017 υπουρ¬ 
γικής απόφασης «Θέσπιση των αναγκαίων συ¬ 
μπληρωματικών μέτρων για την εφαρμογή 
των Κανονισμών (ΕΚ) αριθμ. 1308/2013, (ΕΕ) 
αριθμ. 2015/560 και (ΕΕ) αριθμ. 2015/561, σχε¬ 
τικά με τη διαχείριση των αδειών για νέες αμπε- 
λοφυτεύσεις (ΦΕΚ 600 Β')». 

Ο ΥΠΟΥΡΓΟΣ ΚΑΙ 
Η ΥΦΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Της παρ. 2 του άρθρου 62, των παρ. 46 και 47 του 
άρθρου 64 του ν. 4235/2014 «Διοικητικά μέτρα διαδι¬ 
κασίες και κυρώσεις στην εφαρμογή της ενωσιακής και 
εθνικής νομοθεσίας στους τομείς των τροφίμων, των 
ζωοτροφών και της υγείας και προστασίας των ζώων και 
άλλες διατάξει αρμοδιότητας του Υπουργείου Αγροτικής 
Ανάπτυξης και Τροφίμων» (ΦΕΚ 32 Α'). 

β) Του άρθρου 90 του Κώδικα Νομοθεσίας για την 
Κυβέρνηση και κυβερνητικά όργανα, όπως κυρώθηκε 
με το άρθρο πρώτο του π.δ. 63/2005 «Κωδικοποίηση 
της Νομοθεσίας για την Κυβέρνηση και τα κυβερνητικά 
όργανα» (ΦΕΚ 98 Α'). 

2. Τους Κανονισμούς: 

α) Κατ'εξουσιοδότηση Κανονισμός (ΕΕ) 2018/273 
της επιτροπής «για τη συμπλήρωση το κανονισμού (ΕΕ) 
αριθμ. 1308/2013 του Ευρωπαϊκού Κοινοβουλίου και του 
Συμβουλίου όσον αφόρα το καθεστώς αδειοδότησης 
αμπελοφυτεύσεων, το αμπελουργικό μητρώο, τα συνο¬ 
δευτικά έγγραφα και την πιστοποίηση, τα βιβλία εισερ¬ 
χομένων και εξερχόμενων, τις υποχρεωτικές δηλώσεις, 
τις κοινοποιήσεις και τη δημοσίευση κοινοποιηθεισών 
πληροφοριών, και τη συμπλήρωση του κανονισμού (ΕΕ) 
αριθμ. 1306/2013 του Ευρωπαϊκού Κοινοβουλίου και του 
Συμβουλίου όσον αφορά του σχετικούς ελέγχους και 
κυρώσεις, την τροποποίηση των κανονισμών της Επι¬ 
τροπής (ΕΚ) αριθμ. 555/2008, (ΕΚ) αριθμ. 606/2009 και 


(ΕΚ) αριθμ. 607/2009 και την κατάργηση του κανονισμού 
(ΕΚ) αριθμ. 436/2009 της Επιτροπής και του κατ' εξου¬ 
σιοδότηση κανονισμού (ΕΕ) 2015/560 της Επιτροπής», 
όπως κάθε φορά ισχύει, 

β) (ΕΕ) αριθμ. 1308/2013 του Ευρωπαϊκού Κοινοβου¬ 
λίου και του Συμβουλίου, (ΕΕ Ε 347/70, 20-12-2013) της 
17ης Δεκεμβρίου 2013 «για τη θέσπιση κοινής οργάνω¬ 
σης των αγορών γεωργικώ προϊόντων και την κατάρ¬ 
γηση των κανονισμών (ΕΟΚ) αριθμ. 922/1972, (ΕΟΚ) 
αριθμ. 234/1979, (ΕΚ) αριθμ. 1037/2001 και (ΕΚ) αριθμ. 
1234/2007 του Συμβουλίου», 

γ) τον Εκτελεστικό κανονισμό της Επιτροπής (ΕΕ) 
αριθμ. 2018/274 (ΕΕ ί 58/60/28-02-2018) «για τη θέσπιση 
κανόνων σχετικά με την εφαρμογή του κανονισμού (ΕΕ) 
αριθμ. 1308/2013 το Ευρωπαϊκού Κοινοβουλίου και του 
Συμβουλίου όσον αφορά το καθεστώς αδειοδότησης 
αμπελοφυτεύσεων, την πιστοποίηση, το βιβλίο εισερ¬ 
χομένων και εξερχόμενων, τις υποχρεωτικές δηλώσεις 
και τις κοινοποιήσεις, και του κανονισμού (ΕΕ) αριθμ. 
1306/2013 του Ευρωπαϊκού Κοινοβουλίου και του Συμ¬ 
βουλίου σχετικά με τους συναφείς ελέγχους, και για την 
κατάργηση του εκτελεστικού κανονισμού (ΕΕ) 2015/561 
της Επιτροπής». 

δ)Την 609/16822/14-02-2017 απόφαση του Υπουργού 
και του Υφυπουργού Αγροτικής Ανάπτυξης και Τροφίμων 
«Θέσπιση των αναγκαίων συμπληρωματικών μέτρων για 
την εφαρμογή των Κανονισμών (ΕΚ) αριθμ. 1308/2013, 
(ΕΕ) αριθμ. 2015/560 και (ΕΕ) αριθμ. 2015/561, σχετικά 
με τη διαχείριση των αδειών για νέες αμπελοφυτεύσεις» 
(ΦΕΚ 600 Β'), όπως κάθε φορά ισχύει. 

3. Το π.δ. 88/2018 «Διορισμός Υπουργών, Αναπληρω¬ 
τών Υπουργών και Υφυπουργών» (ΦΕΚ 160 Α'). 

4. Την 2429/119958/06-09-2018 απόφαση του Πρω¬ 
θυπουργού και του Υπουργού Αγροτικής Ανάπτυξης και 
Τροφίμων «Ανάθεση αρμοδιοτήτων στην Υφυπουργό 
Αγροτικής Ανάπτυξης και Τροφίμων Ολυμπία Τελιγιορί- 
δου» (ΦΕΚ 3901 Β'). 

5. Το π.δ. 97/2017 «Οργανισμός Υπουργείου Αγροτικής 
Ανάπτυξης και Τ ροφίμων». 

6. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'613/26.02.2019 


Άρθρο 1 

1. Η 609/16822/14-02-2017 απόφαση του Υπουργού 
και του Υφυπουργού Αγροτικής Ανάπτυξης και Τροφίμων 
«Θέσπιση των αναγκαίων συμπληρωματικών μέτρων για 
την εφαρμογή των Κανονισμών (ΕΚ) αριθμ. 1308/2013, 
(ΕΕ) αριθμ. 2015/560 και (ΕΕ) αριθμ. 2015/561, σχετικά 
με τη διαχείριση των αδειών για νέες αμπελοφυτεύσεις» 
(ΦΕΚ 600 Β'), όπως κάθε φορά ισχύει τροποποιείται ως 
ακολούθως: 

1.1 .Το άρθρο 2 της 609/16822/14-02-2017 υπουργικής 
απόφασης αντικαθίσταται ως εξής: 

«Άρθρο 2 
Αρμόδιες αρχές 

Για την εφαρμογή της παρούσας απόφασης οι αρμό¬ 
διες αρχές ορίζονται ως ακολούθως: 

1. Το Τμήμα Αμπέλου Οίνου και Αλκοολούχων Ποτών 
της Διεύθυνσης Αξιοποίησης και Τεχνολογίας Τροφί¬ 
μων της Γενικής Διεύθυνσης Τροφίμων του Υπουργείου 
Αγροτικής Ανάπτυξης και Τροφίμων (ΥΠ.Α.Α.Τ.), είναι 
αρμόδιο για τη διαχείριση του αμπελουργικού δυναμι¬ 
κού οινοποιήσιμων ποικιλιών αμπέλου, μέσω του Αμπε¬ 
λουργικού Μητρώου. Στο πλαίσιο αυτό: α) Εισηγείται την 
έκδοση των Υπουργικών αποφάσεων και εγκυκλίων για 
τις λεπτομέρειες εφαρμογής των σχετικών ενωσιακών 
και εθνικών διατάξεων, β) Διατυπώνει τις λειτουργικές 
απαιτήσεις για την αναμόρφωση και βελτίωση των 
πληροφοριακών συστημάτων που υποστηρίζουν την 
έκδοση νέων αδειών φύτευσης, οι οποίες υλοποιούνται 
από τα αρμόδια τμήματα της Διεύθυνσης Ηλεκτρονικής 
Διακυβέρνησης, γ) Χορηγεί τις άδειες νέας φύτευσης 
αμπελώνων με οινοποιήσιμες ποικιλίες αμπέλου, δ) Συ¬ 
γκεντρώνει από τις αρμόδιες Διευθύνσεις Αγροτικής 
Οικονομίας και Κτηνιατρικής των Περιφερειακών Ενο¬ 
τήτων και τη Διεύθυνση Ηλεκτρονικής Διακυβέρνησης, 
τα απαραίτητα στοιχεία για τη σύνταξη και αποστολή 
στην Ε.Ε. των προβλεπόμενων από την Κοινή Οργάνω¬ 
ση των Αγορών Γεωργικών Προϊόντων ανακοινώσεων, 
ε) Παρακολουθεί και ελέγχει την ορθή λειτουργία του 
Συστήματος Γεωγραφικών Πληροφοριών του Αμπελουρ¬ 
γικού Μητρώου και των υφιστάμενων εφαρμογών του 
(εφαρμογή ΑΔΕΙΕΣ, Ψηφιακή υπηρεσία), στ) Παρακο¬ 
λουθεί την υλοποίηση του καθεστώτος νέων φυτεύσεων 
αμπελώνων με οινοποιήσιμες ποικιλίες αμπέλου, τόσο 
σε κεντρικό επίπεδο όσο και στις Διευθύνσεις Αγροτικής 
Οικονομίας και Κτηνιατρικής. 

2. ΤοΤμήμα Ανάπτυξης Πληροφοριακών Συστημάτων 
και Ψηφιακών Υπηρεσιών (τμήμα I), της Διεύθυνσης Ηλε¬ 
κτρονικής Διακυβέρνησης, της Γενικής Διεύθυνσης Δι¬ 
οικητικών Υπηρεσιών και Ηλεκτρονικής Διακυβέρνησης 
του Υπουργείου Αγροτικής Ανάπτυξης και Τροφίμων, 
είναι αρμόδιο για: α) την ανάπτυξη και την ορθή λει¬ 
τουργία της ψηφιακής εφαρμογής υποβολής αιτήσεων 
για άδειες νέας φύτευσης από τους ενδιαφερομένους, 
β) την υλοποίηση των λειτουργικών απαιτήσεων, όπως 
αυτές διατυπώνονται από τη Διεύθυνση Αξιοποίησης και 
ΤεχνολογίαςΤροφίμων, γ) τη διασφάλιση της διασύνδε¬ 
σης της εφαρμογής «ΑΔΕΙΕΣ» με την ψηφιακή εφαρμο¬ 
γή υποβολής αιτήσεων για άδειες νέας φύτευσης από 
τους ενδιαφερομένους, σε συνεργασία με το τμήμα III 


της ίδιας Διεύθυνσης, δ) την αποστολή στη Διεύθυνση 
Αξιοποίησης και ΤεχνολογίαςΤροφίμων της κατάταξης 
των αιτούντων ανάλογα με τη βαθμολόγησή τους και 
σύμφωνα με τα κριτήρια προτεραιότητας, ε) τη διαχεί¬ 
ριση της λειτουργίας της ενημέρωσης των αιτούντων 
όποτε απαιτείται και στ) την έγκαιρη αποστολή στη Δι¬ 
εύθυνση Αξιοποίησης και Τεχνολογίας Τροφίμων των 
απαιτούμενων αναφορών. 

3. ΤοΤμήμα Διαχείρισης ϋ3ΐ3 ^θηΐθ^, Δικτύων και Βά¬ 
σεων Δεδομένων (τμήμα III), της Διεύθυνσης Ηλεκτρο¬ 
νικής Διακυβέρνησης, της Γενικής Διεύθυνσης Διοικητι¬ 
κών Υπηρεσιών και Ηλεκτρονικής Διακυβέρνησης του 
Υπουργείου Αγροτικής Ανάπτυξης και Τροφίμων είναι 
αρμόδιο για: α) την ορθή λειτουργία, την τεχνική δια¬ 
χείριση και ενημέρωση του Συστήματος Γεωγραφικών 
Πληροφοριών για το Αμπελουργικό Μητρώο, στο οποίο 
περιλαμβάνεται η εφαρμογή «ΑΔΕΙΕΣ», β) την υλοποί¬ 
ηση των λειτουργικών απαιτήσεων, όπως αυτές διατυ¬ 
πώνονται από τη Διεύθυνση Αξιοποίησης και Τεχνολο¬ 
γίας Τροφίμων, γ) τη διασφάλιση της διασύνδεσης της 
εφαρμογής «ΑΔΕΙΕΣ» με την ψηφιακή εφαρμογή υπο¬ 
βολής αιτήσεων για άδειες νέας φύτευσης από τους εν¬ 
διαφερομένους, σε συνεργασία με το τμήμα I της ίδιας 
Διεύθυνσης και δ) την έγκαιρη αποστολή στη Διεύθυνση 
Αξιοποίησης καιΤεχνολογίαςΤροφίμων των απαιτούμε- 
νων αναφορών. 

4. Οι Διευθύνσεις Αγροτικής Οικονομίας και Κτηνιατρι- 
κής/Αγροτικής Οικονομίας (Δ.Α.Ο.Κ.) των οικείων Περι¬ 
φερειακών Ενοτήτων, είναι αρμόδιες για την εφαρμογή 
της κείμενης εθνικής και ενωσιακής νομοθεσίας, με την 
τήρηση διαδικασιών και ελέγχου μέσω του «Αμπελουρ¬ 
γικό Μητρώο - ΑΔΕΙΕΣ» για την εξέταση, τον έλεγχο (δι¬ 
οικητικό ή και επιτόπιο) των υποβαλλόμενων αιτήσεων, 
την ενημέρωση των ενδιαφερομένων την εξέταση τυχόν 
ενστάσεων και την αξιολόγησή τους. Επίσης είναι αρ¬ 
μόδιες για την τήρηση και τον έλεγχο της διαδικασίας 
υλοποίησης (ενεργοποίησης/φύτευσης) των χορηγη- 
θέντων αδειών νέας φύτευσης και της τήρησης της δι¬ 
αδικασίας φύτευσης του αμπελώνα όπως περιγράφεται 
στο άρθρο 9 της 1011/21054/18-02-2016 (ΦΕΚ 486 Β') 
υπουργικής απόφασης. Ακόμα είναι αρμόδιες για τον 
έλεγχο εφαρμογής, δεσμεύσεων/υποχρεώσεων του 
αδειοδοτημένου παραγωγού που απορρέουν από την 
βαθμολόγηση των κριτηρίων προτεραιότητας, όπως πε- 
ριγράφονται στο άρθρο 6 σημείο 5 της παρούσης καθώς 
και για την επιβολή κυρώσεων, όπου αυτό απαιτείται.». 

1.2.Το άρθρο 6 της 609/16822/14-02-2017 υπουργικής 
απόφασης αντικαθίσταται ως εξής: 

«Άρθρο 6 

Κριτήρια προτεραιότητας και 
καθορισμός συντελεστών βαρύτητας 
κριτηρίων και συντελεστών συμμόρφωσης 
σε αυτά - κατάταξη των αιτήσεων/ 

Βαθμολογία ανά Περιφέρεια 

1. Εφόσον οι επιλέξιμες αιτήσεις αδειοδότησης που θα 
υποβληθούν, υπερβαίνουν την έκταση που πρόκειται να 
χορηγηθεί, η χορήγηση θα πραγματοποιηθεί σύμφωνα 
με τα αντικειμενικά και μη μεροληπτικά κριτήρια προ¬ 
τεραιότητας που έχουν επιλεγεί για κάθε Περιφέρεια και 
όπως περιγράφονται παρακάτω. 




Τεύχος Β'6Ί 3/26.02.2019 

Για την βαθμολογία που λαμβάνει το κάθε αγροτεμάχιο 
στο κάθε κριτήριο, θεσπίζονται ο συντελεστής βαρύτη¬ 
τας \Α/ και ο συντελεστής συμμόρφωσης Ρΐ. Η κατάταξη 
των επιλέξιμων μεμονωμένων αιτήσεων γίνεται ηλε¬ 
κτρονικά με εφαρμογή του γενικού τύπου: Ρΐ=\Λ/1*Ρΐ1 + 
\Λ/2*Ρΐ2 + νν3*Ρΐ3 + Μ4*Ρΐ4 + \Λ/5*Ρΐ5. 

Όπου: 

Ρΐ= σύνολο βαθμών που αποδίδονται σε μια συγκε¬ 
κριμένη μεμονωμένη αίτηση. 

\Α/1, \Λ/2, \Λ/3, \Λ/4, \Ν 5 = συντελεστής βαρύτητας κρι¬ 
τηρίων. 

Ρΐΐ, Ρΐ2, Ρΐ3, Ρΐ4, Ρΐ5 = συντελεστής συμμόρφωσης 
με τα κριτήρια. 

Οι ανωτέρω συντελεστές αναφέρονται στο Παράρτη¬ 
μα I παράγραφος Β) του Καν. (ΕΕ) 2015/561. 

Όταν η μεμονωμένη αίτηση περιλαμβάνει περισσότε¬ 
ρα του ενός αγροτεμάχια, η ανωτέρω βαθμολόγηση υπο¬ 
λογίζεται για κάθε αιτούμενο αγροτεμάχιο ξεχωριστά. 

2. Για την κατανομή των αδειών φύτευσης ορίζονται 
τρεις περιφέρειες ως ακολούθως: 

- Περιφέρεια Α αποτελούμενη από τις εξής διοικητικές 
περιφέρειες: ΗΠΕΙΡΟΥ, ΒΟΡΕΙΟΥ ΑΙΓΑΙΟΥ, ΝΟΤΙΟΥ ΑΙΓΑΙ¬ 
ΟΥ, ΚΡΗΤΗΣ και ΙΟΝΙΩΝ ΝΗΣΩΝ. 

- Περιφέρεια Β αποτελούμενη από τις εξής διοικητι¬ 
κές περιφέρειες: ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ, 
ΚΕΝΤΡΙΚΗΣ ΜΑΚΕΔΟΝΙΑΣ, ΔΥΤΙΚΗΣ ΜΑΚΕΔΟΝΙΑΣ, ΘΕΣ¬ 
ΣΑΛΙΑΣ και ΔΥΤΙΚΗΣ ΕΛΛΑΔΑΣ. 

- Περιφέρεια Γ αποτελούμενη από τις εξής διοικητικές 
περιφέρειες: ΣΤΕΡΕΑΣ ΕΛΛΑΔΑΣ, ΠΕΛΟΠΟΝΝΗΣΟΥ και 
ΑΤΤΙΚΗΣ. 

3. Τα διαθέσιμα στέμματα σε επίπεδο περιφερειών Α, Β, 
και Γ, καθορίζονται στο 1 % της φυτεμένης έκτασης των 
περιφερειών, όπως αυτές ανακοινώνονται στην ετήσια 
απογραφή έτους. 

4. Κριτήριο Πρώτο 

4.1. Παραγωγοί που φυτεύουν οινοποιήσιμες ποικιλίες 
αμπέλου για πρώτη φορά και εγκαθίστανται ως αρχηγοί 
της εκμετάλλευσης (νεοεισερχόμενοι) [κριτήριο του άρ¬ 
θρου 64 παράγραφος 2 στοιχείο α) του Καν. (ΕΕ) αριθμ. 
1308/2013]. Θεωρείται ότι πληρούται το κριτήριο αυτό, 
αν ο αϊτών ανήκει σε μια από τις παρακάτω κατηγορίες: 

α) Φυσικά πρόσωπα ηλικίας έως 40 ετών, κατά το έτος 
υποβολής της αίτησης, που φυτεύουν οινοποιήσιμα 
αμπέλια για πρώτη φορά και εγκαθίστανται ως αρχηγοί 
της εκμετάλλευσης (νεοεισερχόμενοι). 

β) Νομικά πρόσωπα, ανεξάρτητα από τη νομική μορφή 
τους, θεωρείται ότι πληρούν το κριτήριο αυτό, εάν το 
φυσικό πρόσωπο που εγκαθίσταται ως επικεφαλής της 
εκμετάλλευσης και ασκεί αποτελεσματικό και μακρο¬ 
χρόνιο έλεγχο στο νομικό πρόσωπο, όσον αφορά τις 
αποφάσεις που συνδέονται με τη διαχείριση, τα κέρδη 
και τους χρηματοοικονομικούς κινδύνους, φυτεύει για 
πρώτη φορά αμπέλια («νεοεισερχόμενος») και είναι ηλι¬ 
κίας έως 40 ετών, κατά το έτος υποβολής της αίτησης. 
Εφόσον το νομικό πρόσωπο είναι αποκλειστικά ή από 
κοινού ελεγχόμενο από άλλο νομικό πρόσωπο, οι απαι¬ 
τήσεις ισχύουν για κάθε φυσικό πρόσωπο που ασκεί τον 
έλεγχο επί αυτού του άλλου νομικού προσώπου. 


4.2. Η ιδιότητα του νεοεισερχόμενου βεβαιώνεται πα¬ 
ράλληλα και αθροιστικά: 

α) Από το Μητρώο Αγροτών και Αγροτικών Εκμε¬ 
ταλλεύσεων σύμφωνα με όσα προβλέπονται στον 
ν. 3874/2010 (ΦΕΚ 151 Α'), την τροποποίηση αυτού 
από το άρθρο 40 του ν. 4235/2014 (ΦΕΚ 32 Α') και όπως 
ισχύει. 

β) Από το Αμπελουργικό Μητρώο με επιβεβαίωση της 
ύπαρξης ή όχι αμπελουργικής εκμετάλλευσης με οινο- 
ποιήσιμες ποικιλίες αμπέλου, με νόμιμα δικαιώματα φύ¬ 
τευσης, των αιτούντων παραγωγών. 

γ) Από τον διασταυρωτικό έλεγχο των στοιχείων των 
αμπελουργικών εκμεταλλεύσεων των αιτούντων παρα¬ 
γωγών μεταξύ Αμπελουργικού Μητρώου και ΟΣΔΕ. 

4.3. Για το κριτήριο 1 ο ορίζονται οι συντελεστές βα¬ 
ρύτητας \Λ/1 και οι συντελεστές συμμόρφωσης Ρΐΐ με 
το κριτήριο, ως εξής: 

Συντελεστής βαρύτητας \Λ/1 =0,30 

Συντελεστής συμμόρφωσης Ρΐΐ =10. 

Για μη συμμόρφωση με το κριτήριο ο συντελεστής Ρΐΐ 
λαμβάνει την τιμή 0. 

4.4. Το Ιο κριτήριο ισχύει για όλες τις ορισμένες περι¬ 
φέρειες (Α, Β, και Γ). 

5. Δεύτερο Κριτήριο 

5.1. Εκτάσεις όπου οι αμπελώνες συμβάλλουν στη δια¬ 
τήρηση του περιβάλλοντος [κριτήριο του άρθρου 64 πα¬ 
ράγραφος 2 στοιχείο β) του Καν. (ΕΕ) αριθμ. 1308/2013]. 
Το κριτήριο πληρούται εάν ισχύει ένα από τα ακόλουθα: 

α) Ο αϊτών δεν έχει στην κατοχή του οινοποιήσιμα αμπέ¬ 
λια και δεσμεύεται με υπεύθυνη δήλωση του ν. 1599/ 
1986 να συμμορφωθεί για ελάχιστη περίοδο πέντε ετών 
με τους κανόνες βιολογικής παραγωγής που καθορίζο¬ 
νται στον κανονισμό (ΕΚ) αριθμ. 834/2007 του Συμβου¬ 
λίου και κατά περίπτωση στον κανονισμό (ΕΚ) αριθμ. 
889/2008 της Επιτροπής σε ολόκληρη την έκταση που 
προορίζεται για νέα φύτευση. 

β) Ο αϊτών έχει στην κατοχή του οινοποιήσιμα αμπέλια 
κατά το χρόνο υποβολής της αίτησης και έχει εφαρμό¬ 
σει τους κανόνες βιολογικής παραγωγής του πρώτου 
εδαφίου σε ολόκληρη την έκταση που έχει φυτευθεί με 
αμπέλια, επί πέντε τουλάχιστον έτη πριν από την υπο¬ 
βολή της αίτησης. 

γ) Ο αϊτών δεν έχει στην κατοχή του οινοποιήσιμα αμπέ¬ 
λια και δεσμεύεται με υπεύθυνη δήλωση του ν. 1599/ 
1986 να συμμορφωθεί για ελάχιστη περίοδο πέντε ετών 
με εθνικά συστήματα πιστοποίησης για ολοκληρωμένη 
διαχείριση στην παραγωγή σε ολόκληρη την έκταση που 
προορίζεται για νέα φύτευση. 

δ) Ο αϊτών έχει στην κατοχή του οινοποιήσιμα αμπέλια 
κατά το χρόνο υποβολής της αίτησης και έχει εφαρμόσει 
εθνικά συστήματα πιστοποίησης για ολοκληρωμένη δι¬ 
αχείριση στην παραγωγή σε ολόκληρη την έκταση που 
κατέχει με αμπέλια επί πέντε τουλάχιστον έτη πριν από 
την υποβολή της αίτησης. 

ε) Το ή τα συγκεκριμένα αγροτεμάχια που προσδιο¬ 
ρίζονται στην εν λόγω αίτηση βρίσκονται σε πλαγιές με 
αναβαθμίδες. 

5.2. Για τις περιπτώσεις όπου ο αϊτών έχει στην κατοχή 
του οινοποιήσιμα αμπέλια (σημεία 2 και 4) απαιτείται 
πιστοποίηση από εγκεκριμένους Οργανισμούς Ελέγχου 
και Πιστοποίησης, από το Υπουργείο Αγροτικής Ανάπτυ¬ 
ξης και Τροφίμων. Για τις περιπτώσεις 1 και 3 ο αϊτών 
υποχρεούται σε περίπτωση χορήγησης άδειας νέας φύ¬ 
τευσης να προσκομίσει στην αρμόδια Δ.Α.Ο.Κ. αμέσως 
μετά τη φύτευση, τη σύμβαση που έχει συνάψει με τον 
εγκεκριμένο φορέα πιστοποίησης. 

5.3. Για το κριτήριο ορίζονται οι συντελεστές βαρύ¬ 
τητας \Λ/2 και οι συντελεστές συμμόρφωσης Ρΐ2 με το 
κριτήριο, ως εξής: 

Συντελεστής βαρύτητας \Ν 2 = 0,10 

Συντελεστής συμμόρφωσης Ρΐ2 = 10. 

Για μη συμμόρφωση μετο κριτήριο ο συντελεστής Ρΐ2 
λαμβάνει την τιμή 0. 

5.4. Το 2ο κριτήριο ισχύει για όλες τις ορισμένες περι¬ 
φέρειες (Α, Β, και Γ). 

6. Τρίτο κριτήριο 

6.1. Εκτάσεις που αντιμετωπίζουν φυσικούς ή άλλους 
ειδικούς περιορισμούς [κριτήριο του άρθρου 64 παρά¬ 
γραφος 2 στοιχείο δ) του Καν. (ΕΕ) αριθμ. 1308/2013]. 

Το κριτήριο πληρούται αν το ή τα συγκεκριμένα αγρο¬ 
τεμάχια που προσδιορίζονται στην αίτηση βρίσκονται 
σε ένα από τα ακόλουθα είδη περιοχών: 

α) Περιοχές σε ορεινές εκτάσεις, σε υψόμετρο άνω των 
500 ιτι τουλάχιστον, μη συμπεριλαμβανομένων υψιπέδων. 

β) Μικρά νησιά του Αιγαίου Πελάγους, όπως ορίζονται 
στον κανονισμό (ΕΕ) αριθμ. 229/2013 του Ευρωπαϊκού 
Κοινοβουλίου και του Συμβουλίου. 

6.2. Γ ια το τρίτο κριτήριο ορίζονται οι συντελεστές βα¬ 
ρύτητας \Λ/3 και ο συντελεστής συμμόρφωσης Ρΐ3 μετο 
κριτήριο, ως εξής: 


Συντελεστής βαρύτητας \Ν 3 = 0,10 

Συντελεστής συμμόρφωσης Ρΐ3 =10. 

Για μη συμμόρφωση μετο κριτήριο ο συντελεστής Ρΐ3 
λαμβάνει την τιμή 0. 

6.3. Το 3ο κριτήριο ισχύει για τις περιφέρειες Α και Β 
ενώ για την περιφέρεια Γ δεν ισχύει το στοιχείο α) του 
κριτηρίου. 

7. Τέταρτο Κριτήριο 

7.1. Εκτάσεις που προορίζονται για νέα φύτευση στο 
πλαίσιο της διεύρυνσης των μικρών και μεσαίων εκμε¬ 
ταλλεύσεων [κριτήριο του άρθρου 64 παράγραφος 2 
στοιχείο η) του Καν. (ΕΕ) αριθμ. 1308/2013]. 

Το κριτήριο θεωρείται ότι πληρούται αν κατά το χρόνο 
της αίτησης ο αϊτών: 

α) Διαθέτει σύμφωνα με τα στοιχεία του Ολοκληρωμέ¬ 
νου Συστήματος Διαχείρισης και Ελέγχου - Ο.Σ.Δ.Ε. του 
προηγούμενου έτους ελάχιστη έκταση γεωργικής εκμε¬ 
τάλλευσης 5 στρέμματα (0,5 Μ και επιπλέον, β) διαθέτει 
σύμφωνα με τα στοιχεία του Αμπελουργικού Μητρώου - 
ωςτην ημερομηνία υποβολήςτης αίτησήςτουγιατο κα¬ 
θεστώς αδειοδότησης, αμπελουργική εκμετάλλευση με 
αμπελοτεμάχια με οινοποιήσιμες ποικιλίες αμπέλου και 
με νόμιμα δικαιώματα φύτευσης. Ανάλογα με τη συνολι¬ 
κή έκτασή τους, κατατάσσεται σε μία από τις κατηγορίες, 
όπως περιγράφονται στον παρακάτω πίνακα. 

Στον παρακάτω πίνακα επίσης ορίζεται ο συντελεστής 
βαρύτητας \Λ/4 και οι συντελεστές συμμόρφωσης Ρΐ4, 
ανάλογα με τις κατηγορίες του κριτηρίου Δ, ενώ σε περί¬ 
πτωση μη συμμόρφωσης μετο κριτήριο ο συντελεστής 
Ρΐ4 λαμβάνει την τιμή 0. 


7.2. Πίνακες συντελεστών και κατηγορίες του κριτηρίου ανά περιφέρεια (Α, Β, και Γ) 
Περιφέρεια Α 


Συντελεστής 
Βαρύτητας \Λ/4 

Κατηγορία κριτηρίου ανάλογα με την αμπελουργική εκμετάλλευση 
με οινοποιήσιμες ποικιλίες αμπέλου που διαθέτει ο αϊτών 

Συντελεστής 
συμμόρφωσης Ρΐ4 

0,35 

> 3 έως και 30 στρέμματα 

10 


> 30,1 στρέμματα 

7 


Περιφέρεια Β 


Συντελεστής 
Βαρύτητας \Λ/4 

Κατηγορία κριτηρίου ανάλογα με την αμπελουργική εκμετάλλευση 
με οινοποιήσιμες ποικιλίες αμπέλου που διαθέτει ο αϊτών 

Συντελεστής 
συμμόρφωσης Ρΐ4 

0,35 

> 5 έως και 50 στρέμματα 

10 


> 50,1 στρέμματα 

7 


Περιφέρεια Γ 


Συντελεστής 
Βαρύτητας \Ν4 

Κατηγορία κριτηρίου ανάλογα με την αμπελουργική εκμετάλλευση 
με οινοποιήσιμες ποικιλίες αμπέλου που διαθέτει ο αϊτών 

Συντελεστής 
συμμόρφωσης Ρΐ4 

0,35 

> 3 έως και 30 στρέμματα 

10 


> 30,1 στρέμματα 

7 


8. Πέμπτο Κριτήριο 

8.1. Προηγούμενη συμπεριφορά του παραγωγού [πρόσθετο κριτήριο του άρθρου 2 παράγραφος 3 του κατ' 
εξουσιοδότηση Καν. (ΕΕ) αριθμ. 560/2015]. 

Το ανωτέρω κριτήριο θεωρείται ότι πληρούται αν ο αϊτών δεν διαθέτει αμπελουργικές εκτάσεις χωρίς άδεια, 
όπως αναφέρεται στο άρθρο 71 του Καν. (ΕΕ) αριθμ. 1308/2013, ή χωρίς δικαίωμα φύτευσης, όπως αναφέρεται στα 
άρθρα 85α και 85β του Κανονισμού (ΕΚ) αριθμ. 1234/2007. 

Συντελεστής βαρύτητας \Λ/5 = 0,15 

Συντελεστής συμμόρφωσης Ρΐ5 =10. 

Για μη συμμόρφωση με το κριτήριο ο συντελεστής Ρΐ5 
λαμβάνει την τιμή 0.». 

1.3. Η παρ. 5 του άρθρου 7 της 609/16822/14-02-2017 
υπουργικής απόφασης αντικαθίσταται ως εξής: 

«Μετά το πέρας της εξέτασης των ενστάσεων των 
απορριπτόμενων αιτήσεων το αρμόδιο Τμήμα Διαχεί¬ 
ρισης ϋ3ΐ3 Έθπϊθι-, Δικτύων και Βάσεων Δεδομένων της 
Διεύθυνσης Ηλεκτρονικής Διακυβέρνησης προβαίνει σε 
κατάταξη των αιτήσεων με βάση το σύνολο των βαθμών 
που έχουν λάβει κατά φθίνουσα σειρά και αναρτώνται 
προσωρινοί πίνακες με τις βαθμολογίες των αιτήσεων, 
και ενημερώνονται ηλεκτρονικά οι αιτούντες.». 

1.4. Η παρ. 3 του άρθρου 8 της 609/16822/14-02-2017 
υπουργικής απόφασης αντικαθίσταται ως εξής: 

«Η χορήγηση των αδειών νέας φύτευσης γίνεται ηλε¬ 
κτρονικά, μετά από την έγκρισή τους από τη Διεύθυνση 
Αξιοποίησης και ΤεχνολογίαςΤροφίμων, σύμφωνα με τη 
σειρά κατάταξης των αιτούντων και έως ότου εξαντλη¬ 
θούν οι εκτάσεις προς κατανομή. Σε περίπτωση που οι 
διαθέσιμες εκτάσεις εξαντληθούν για μια θέση της κα¬ 
τάταξης στην οποία πολλές αιτήσεις έχουν ισοβαθμήσει, 
οι υπόλοιπες εκτάσεις κατανέμονται στις αιτήσεις αυτές 
κατ' αναλογία.». 

1.5. Η παρ. 2 του άρθρου 10 της 609/16822/14-02-2017 
υπουργικής απόφασης αντικαθίσταται ως εξής: 


«Αν μετά τη φύτευση διαπιστωθεί ότι ο παραγωγός 
χρησιμοποίησε τη χορηγούμενη άδεια φύτευσης κα¬ 
ταστρατηγώντας ένα ή περισσότερα από τα κριτήρια 
προτεραιότητας για τα οποία η αίτησή του είχε λάβει 
βαθμολόγηση, τότε η φύτευση χαρακτηρίζεται ως μη 
εγκεκριμένη σύμφωνα με το άρθρο 71 του Καν. (ΕΕ) 
1308/2013 και επιβάλλονται οι κυρώσεις που προβλέπο- 
νται στο άρθρο 46του κατ'εξουσιοδότηση Κανονισμού 
(ΕΕ) 2018/273 της Επιτροπής.». 

Άρθρο 2 

Έναρξη ισχύος 

Κατά τα λοιπά ισχύει η 609/16822/14-02-2017 από¬ 
φαση του Υπουργού και του Υφυπουργού Αγροτικής 
Ανάπτυξης και Τροφίμων «Θέσπιση των αναγκαίων 
συμπληρωματικών μέτρων για την εφαρμογή των Κα¬ 
νονισμών (ΕΚ) αριθμ. 1308/2013, (ΕΕ) αριθμ. 2015/560 
και (ΕΕ) αριθμ. 2015/561, σχετικά με τη διαχείριση των 
αδειών για νέες αμπελοφυτεύσεις» (ΦΕΚ 600 Β'). 

Οι διατάξεις της παρούσας απόφασης καταλαμβάνουν 
και τις κατατεθειμένες αιτήσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Φεβρουάριου 2019 
Ο Υπουργός Η Υφυπουργός 

ΣΤΑΥΡΟΣ ΑΡΑΧΩΒΙΤΗΣ ΟΛΥΜΠΙΑ ΤΕΛΙΓΙΟΡΙΔΟΥ 

=τ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΙ^Γ την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ρΓ. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννβΙιπΐ35ΐ6Γ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νννννν.θΐ.9 1. 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: ΓΐθΙρά6$Ι(.6ΐ@6ΐ.9>' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

ννβΙ>ΙΤ135ΐ6Γ.βΙ@βΐ.9>' 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178 -180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9ΐ'3πππ3ΐθί3@θ1.9Γ 

Ωράριο για το κοινό: Δευτέρα ως Παρασκευή: 8:00 -13:30 


για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 



























